IKEA beklager at kvinner ble fjernet fra katalog
- Vi skulle ha reagert og forstått at det å utelukke kvinner fra den saudiarabiske versjonen av katalogen er i strid med verdiene til IKEA-gruppen, skriver selskapet i en pressemelding, ifølge The Guardian. Beklagelsen står i skarp kontrast til de svært vage uttalelsene fra møbelgiganten mandag. Da uttalte IKEAs pressesjef Ulrika Englesson Sandman følgende til Aftonbladet: - Det er en balansegang mellom vår kultur og den lokale kulturen som påvirker hvordan vi jobber i dette landet, men vi ser på våre rutiner.På et av bildene som er retusjert står mor, far og to barn samlet på badet. I den saudiarabiske versjonen, til venstre, er moren borte. På et annet bilde er en kvinne med øredobber, bare føtter og en liten utringning blitt til en mann med svarte sokker. Mens katalogene i andre land har fire designere på forsiden, er det kun tre i den saudiarabiske utgaven. En kvinnelig designer er fjernet fra bildet. I den nye meldingen slår selskapet fast at det nå vil skjerpe rutinene for å sikre at innholdet i alle katalogene er i tråd med selskapets verdier.Den oppsiktsvekkende retusjeringen av IKEA-katalogen har skapt kraftige reaksjoner. Den svenske handelsministeren Ewa Björling mener IKEA-bildene er «et sørgelig eksempel på at landet har «langt igjen å gå når det gjelder likestilling».Likestillingsminister Nyamko Sabuni understreker at IKEA er et privat selskap, som gjør sine egne valg, men understreker samtidig at selskapet er med på å påvirke Sveriges image internasjonalt. Hun mener derfor det blir «helt feil» å retusjere bildene slik det er gjort i katalogen. Også andre internasjonale selskaper har endret sin markedsføring i forbindelse med etableringer i Saudi-Arabia. Da Starbucks åpent sine kaffeer i landet, ble en langhåret kvinne fjernet fra selskapets plakater. Kvinner er svært sjelden å se i reklame i Saudi-Arabia, og når de en sjelden gang blir avbildet er de som oftest ikledd lange kjoler, med håret og armene tildekket. I utenlandske blader blir bilder av kvinner ofte sladdet eller retusjert.
IKEA slår full retrett og beklager nå at kvinner og jenter ble fjernet fra bildene i selskapets katalog i Saudi-Arabia.